rlitschk/wikidir huggingface dataset:
Luise Schapp (boren Groeneveld; * 11. April 1912 in Bunde, Landkreis Leer † 7. April 2016)) weer en düütsch Juristin, Politikerin (CDU) un ehmalg Liddmaat vun den Landdag Neddersassen. Nahdem se 1931 in Leer de Hoochschoolriep kreegen harr, hett Luise Schapp de Breslauer Sozialpädagogisch Fruenschool besöcht un dor 1934 dat Examen as Jugendwohlfahrtsplegerin maakt. Van 1935 bit 1938 hett se as Heimleiterin in den Landkreisen Köslin un Stolp un in Ostpommern arbeit. 1938 hett se den Philosophen un Juristen Wilhelm Schapp heiraadt un hett dornah Rechtswetenschap in Berlin, Chöttingen un Mönster studeert. Hör twee Söhns wurrn wiels dat Studium boren, dat Referendarexamen hett se 1942 afleggt, fiev Johr later bestunn se de groot juristisch Staatsprüfung. Gemeensam mit hör Mann bedreev se af 1948 in Auerk en Anwaltsbüro, af 1956 weer se ok Notarin. Nahdem hör Mann 1965 storven weer, hett se de Notariats- un Anwaltspraxis wieder führt. Luise Schapp is 1948 in de CDU intreden. Se wurr Verwaltensraatliddmaat vun de Auerker Sporkass. Se weer af 1948 meest dörgängig in den Raat vun de Stadt Auerk un 1952 wurr se ok in den Auerker Kreisdag wählt. Van’ 21. Juni 1970 bit 20. Juni 1978 weer Luise Schapp Liddmaat vun den Neddersassischen
Dan van Husen (* 30. April 1945 in Gummersbach) is en düütschen Schauspeler. Van Husen hett in de Johren vun 1968 bit 1974 in en gröttere Tall vun Ünnerhollensfilmen mitspellt, de vör allen in Italien dreiht weern. Dorünner weern ok mehrere Italowestern. In’t Johr 1977 hett van Husen en Engagement an’t Schauspeelhuus Bochum kregen, woneem he ünner annern in Curage to sehn weer. Bito is he op Tourneen mit dat Theater veel rümkamen un hett ok wieter in Filmen mitspeelt, de in Hollywood un in Italien dreiht weern. Butendem harr he ok mehr Rullen in’t düütsche Feernsehn, woneem he Gastrullen in verschedene Regen övernahmen hett as to’n Bispeel in Der Alte, Derrick oder Helicops. Dör sien kantig Gesicht un sien allgemene Physiognomie warrt he faken as Verbreker oder legen Kerl besett. In’n September 2011 hett van Husen op dat eerste „Western Film Festival“ in Almeria in Spanien en Pries för sien Levenswark in’t Westerngenre kregen. De Schauspeler leevt hüüt in’t engelsche Somerset. http://www.almeriawesternfilmfestival.info/home.html Dan van Husen in de Internet Movie Database (engelsch)
Ilie Năstase (* 19. Juli 1946 in Bukarest) is en ehmalg rumäänsch Tennisspeler, Politiker un Sportfunktschonär. He weer en vun de Top-10-Spelers in de 1970er Johren. In de Johren 1972 un 1973 führ he de Tennis-Weltranglist an. All tosommen wunn he 57 Eenzeltitel, dorünner ok de Titel bi de US Open 1972 un French Open 1973. In de Düppelkonkurrenz wunn he 1973 in Wimbledon, 1970 bi de French Open un bi de US Open 1975. He verlor aber in Wimbledon 1972 dat Eenzel-Finale tegen Stan Smith un 1976 tegen Björn Borg. Buterdem wunn he veer Mal dat Masters (1971, 1972, 1973 un 1975). Dormit is he bitlang de spoodriekst rumäänsch Tennisspeler. He wurr ok in all tosommen 146 Davis Cup-Wettstrieden insett. 1991 wurr he in de International Tennis Hall of Fame upnommen. Năstase gung in de 1990er Johren in de Politik un hett sück för de Partei Partidul Social Democrat ahn Spood för dat Amt vun de Börgermeester vun Bukarest upstellen laaten, truck sück dornah aber ok weer ut de Politik torüch. In' Mai 1997 wurr he to'n Präsidenten vun den Rumäänschen Tennisverband wählt un 2001 as ok in' Februar 2005 in't Amt bestätigt. In disse Tiet hett he sück
Devon betekent Devon, en Tiedöller in de Geologie, Devon, en Vörnaam, Devon, Graafschop in England, Devon, Oort in Alberta, Kanada, Devon, Oort in Neebruunswiek, Kanada, Devon, Oort in Neeschottland, Kanada, Devon, Oort in Connecticut, USA, Devon, Oort in Delaware, USA, Devon, Oort in Iowa, USA, Devon, Oort in Kalifornien, USA, Devon, Oort in Kansas, USA, Devon, Oort in Kentucky, USA, Devon, Oort in Montana, USA, Devon, Oort in New York, USA, Devon, Oort in Pennsylvania, USA, Devon, Oort in West Virginia, USA, Devon Green, Oort in Pennsylvania, USA, Devon Park, Oort in Virginia, USA, Devon, Stroom in England, de in’n Trent münnt, Devon, Stroom in Schottland, de in’n Forth münnt, Devon-Eiland, Eiland in Kanada, Devon Energy, US-amerikaanschen Öölkunzern, Devon Tower, Gebüüd in Oklahoma City, Oklahoma, USA, Devon Rex, en Raaß Katten, Devon, en Soort Wust, Devon (* 1977), US-amerikaansche Pornodorstellerin. Devon is de Familiennaam von Laura Devon (1931–2007), US-amerikaansche Schauspelerin, Mari Devon, US-amerikaansche Synchroonsprekerin, Richard Devon, US-amerikaanschen Schauspeler, Terry Devon (1922–2013), brietsche Sängerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen
As Knieper warrt ene Brill ahn Bögel betekent, de en smeetschen Steg twüschen de Glääs hett un op de Nees klemmt warrt. Dat Woort kummt vun dat Franzöösche pincenez, wat Nesenknieper heet. De Knieper weer bet to Begünn vun dat 20. Johrhunnert vun't Börgerdom bruukt. Fruunslüüd bruken mehrst Lorgnons.
Dat Devon is in de Eerdhistorie de veerte Periood (in de Geochronologie) un dat veerte System (in de Stratigrafie) binnen dat Paläozoikum. Anfungen is dat Devon vör ruugweg 416 Millionen Johren un weer vör üm un bi 359,2 Millionen Johren wedder to Enn. Vör dat Devon weer de Periood vun’t Silur, achterna keem dat Karbon. De Naam Devon kummt af von de engelsche Graafschop Devon. Opbröcht hebbt den Naam Roderick Murchison un Adam Sedgwick, de dat Devon 1839 as egen System twüschen Silur un Karbon beschreven hebbt. De Anfang von dat Devon (un dat Lochkovium) is mit dat Opkamen von de Graptolithen-Oort Monograptus uniformis fastleggt. Dat Enn un de Grenz na dat Karbon is mit dat Opkamen von de Conodonten-Oort Siphonodella sulcata fastleggt. De GSSP liggt bi’n Barg Klonk bi Suchomasty in’n Okres Beroun, Tschechien. Dor kummt in de Bank 20 de Graptolith Monograptus uniformis vör. Dat System von’t Devon hett so bi 57 Millionen Johr duurt un warrt in dree Serien deelt: System: Devon (416–359,2 Ma) Serie: Bavendevon (385,3–359,2 Ma) Stoop: Famennium (374,5–359,2 Ma) Stoop: Frasnium (385,3–374,5 Ma) Serie: Middeldevon (397,5–385,3 Ma) Stoop: Givetium (391,8–385,3 Ma) Stoop: Eifelium (397,5–391,8 Ma) Serie: Ünnerdevon (416–397,5 Ma) Stoop: Emsium (407–397,5 Ma) Stoop:
Komodo is en Eiland in de Provinz Oost-Nusa Tenggara in Indonesien, dat to de Lüttjeren Sunda-Eilannen tohöört un twüschen de wat gröttern Eilannen Sumbawa in’n Westen un Flores in’n Oosten liggt. Komodo is 390 km² groot un hett so bi 2000 Inwahners. Dat is tohoop mit Padar un Rinca Deel von’n Komodo-Natschonalpark. De gröttste Barg op dat Eiland is de Gunung Arab, de 823 Meter hoog is un in de Midd liggt. In’n Noorden liggt de 758 Meter hoge Gunung Satalibo, in’n Süden de 658 Meter hoge Gunung Komodo un op en Halvinsel ganz in’n Süden de 518 Meter hoge Gunung Langkoi. Dat Eiland is vör allen bekannt för den Komodo-Waraan, de hier vörkummt. Dat gifft ok veel Tourismus mit Touristen, de sik de Waraans un ans de Planten un Deerten von Komodo ankieken wüllt. De Mehrheit von de Inwahners sünd Muslims, man dat gifft ok welk Christen un Hindus. De Lüüd leevt meist all in dat Dörp Komodo an de Oostküst un sünd Nakamen von Straaffungene, de sik mit de Bugis von Sulawesi vermengelt hebbt. An de Bucht Loh Liang bi dat Dörp Komodo gifft dat en lütten Haven. Komodo. Mehr Biller, Videos oder Audiodateien to’t Thema gifft dat
De Füer-Wandlüse oder Füer-Wandlüüs (Pyrrhocoridae) sünd en Familie, de to de Wandlüse (Heteroptera) tohören doot. Up de ganze Welt gifft dat mehr as 400 Orden, dormank fiev in Europa. Twee vun jem höört to dat Geslecht Pyrrhocoris to un leevt in Middeleuropa. Sunnerlich kaamt de Füer-Wandlüse in de Tropen un in de Subtropen vor. De Füer-Wandlüse weert woll ok Füerkävers oder Franzosenkävers nömmt. Dat Lief vun de Wandlüse warrt 8 bit 30 mm lang. Dat is langs utstreckt un siene Farv is faken en dannig Geel, Root, Swatt oder Witt. De Deerter ehre Farve kann sik ännern. Dat hangt vun de Temperatur af, de Infloot hett up dat Utbillen vun Pigmente in de buterste Huutschicht (Cuticula). Ok, wenn se noch wassen doot, wenn de Nymphe fiev mol ehre Huut wesselt, kann de Farv sik ännern. Dat Halsschild vun de Imagines is trapezformt, dat middelgrote Schild (Scutellum) formt en Dreeeck. De Füer-Wandlüse hefft neven de Facettenogen keen Punktogen (Ocelli). Ehre Föhlspriete sünd tohopensett ut veer Leden un meist halv so lang, as dat ganze Lief. Bi de wecken Orden sünd de Flunken wat torüch billt, bi annere Orden sünd se goot utboot un de Deerter könnt flegen. Man ok bi düsse
Ether (vun’t greeksche aither, ᾿αιθήρ = „bövere Luft“, „Füürluft“; oolt ok: Äther) is be Beteken för en cheemsche Stoffgrupp vun orgaansche Verbinnen, de en Ethergrupp as funkschonelle Grupp bargt. Disse Grupp besteiht ut en Suerstoffatom, dat mit twee Organylresten substitueert is. In de Ümgangsspraak is mit Ether tomeist de Diethylether (H5C2–O–C2H5) meent, een vun de wichtigsten un eenfachsten Ethers. Wenn beide Resten an de Suerstoffbrüch aliphaatsch sünd, warrt disse Ethers na de Regeln vun de IUPAC ok as Alkoxyalkanen betekent. Ethers gifft dat veel in de Natur. So leegt to’n Bispeel de meisten Monosacchariden in en zyklische Halfaceta-Form vör, de faktisch intramolekulare, geminal anordente Di-Ether sünd. De glycosidische Binnen vun de Polysacchariden is en Suerstoffbrüch twüschen twee Kohlenstoffatomen. Man ok vele annere Naturstoffen sünd Ethers, as to’n Bispeel de Aromastoffen Anethol, 1,8-Cineol, Eugenol oder Vanillin. Allgemeen kann en Ether as R 1 − O − R 2 {\displaystyle \mathrm {R^{1}{-}O{-}R^{2}\ } } dorstellt warrn. R1 un R2 sünd dorbi Alkyl- oder Aryl-Resten, de in’n Fall vun zyklische Ethers mitenanner verbunnen sünd. De Binnenproportschonen in Ethers sünd vergliekbor mit de bi Alkoholen un bi’t Water, dat as Grundbosteen för disse beiden Klassen vun Verbinnen opfaat warrn kann. Kohlenstoff- un Suerstoffatomen sünd
Äther (ooldgreeksch αἰθήρ „(blau) Himmel“, „bövere Luft“) betekent Aither, Personifikatschoon vun’n „böveren Himmel“ in de greeksche Mythologie, Äther, en fröher’t hypotheetsch Medium för’t Utbreden vun’t Licht in’t Vakuum, Äther, in de Chemie en olle Schrievwies för Ether, Diethylether, en Löös- un Narkoosmiddel, dat faken Äther nöömt warrt, Quintessenz, dat föffte Element, dat Aristoteles to de Veer-Elementen-Lehr toföögt hett, Akasha, dat föffte Element (vun’n Toon) in de indische Philosophie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
James Milton Cleveland (* 3. Mai 1926 in Wartrace, Tennessee, USA; † 23. August 2008 in Lynwood, Kalifornien) weer en US-amerikaansch Jazzbasuunist. Bekannt wurr he vör allen as Basuunist in de Big Band vun Lionel Hampton. Jimmy Cleveland wurr 1926 in Wartrace (Tennessee) boren. Mit 16 Johr fung he an, Basuun to spelen. In sien Jöögd speel vör allen in en Band, de vun sien musikalisch Familienliddmaaten grunnd wurr, as ok in dat Orchester vun de Tennessee State University. Mit 24 Johr wurr he 1950 en ständig Liddmaat vun de Big Band vun Lionel Hampton, wo he bit 1953 mitspeelt hett. Dornah speel he as Freelance-Musiker in New York in nich to tellen Bands mit, etwa bi Gerry Mulligan, Quincy Jones, Dizzy Gillespie, Oscar Pettiford, Lucky Thompson, Miles Davis (Porgy and Bess, 1958), Gil Evans, Oliver Nelson, Bill Berry un James Moody. 1967 weer he Liddmaat in dat Oktett vun Thelonious Monk. Mit de Quincy Jones Big Band tour he 1959/60 in Europa. Dornah truck Cleveland nah Los Angeles, wo he en bannig good fraagt Studiomusiker weer. 1993 hett he sück ut dat Musikgeschäft torüchtrucken. Af un to is he aber dornah noch to sien eegen Vergnögen in Jazzclubs in
Der Todesrächer von Soho (op plattdüütsch so veel as „De Afreker op’n Dood vun Soho“) is de Titel vun en düütsch-spaanschen Krimi ut dat Johr 1972, in den Fred Williams de Hööftrull speelt. Dat Dreihbook baseert op den Roman The Corpse Packs His Bags vun Bryan Edgar Wallace, den Söhn vun Edgar Wallace. London warrt vun en Reeg vun Moordfäll in Aten hollen. Snaaksch is dorbi, dat de Möörder toeerst de Kuffers vun sien Oppers packt, vördem he jem mit en nauen Worp mit’n Mess in’t Hart doodmaken deit. Scotland Yard hett den Inspekter Rupert Redford op den Fall ansett. Tosamen mit sien Fründ, den Krimi-Schriever Charles Barton geiht he op de Söök na Sporen. Man, bi den drüdden Moord, mit den de Film anfangt, is de Kuffer vun’t Opper op eenmol verswunnen. De Tofall will dat, dat ok de sünnerbore Fotograaf Andy Pickwick jüst an Oort un Steed is un Fotos vun den Daatoort maakt hett. Op sien Biller is to sehn, dat Dr. Bladmore – de ok den Doot vun de Liek faststellt hett – den Kuffer an sik nahmen hett. De gifft aver vör, dat he nix vun en Kuffer weet. In de Twüschentiet kummt dat to
De Flagg vun de Elfenbeenküst is an’n 4. Dezember 1959 offiziell inföhrt worrn. De Natschonalflagg vun de Elfenbeenküst besteiht ut dree gliek grote piele Striepens, de vun links na rechts de Klören oraansch, witt un gröön wiest. As Trikolore hett se de Flagg vun Frankriek as Vörbild nahmen, wat de fröhere Kolonialmacht weer. De Flagg vun Irland sütt meist jüst so ut, man dor sünd de Klören spegelverkehrt anordent, un de Sietenproportschoon is bi de irischen Flagg mit 2:1 ok anners. De bekannste Düden vun de Klören is disse: Oraansch steiht för de Savannen in’n Noorden vun’t Land, Gröön för de Woolden vun de süüdlichen Küstenrebeden. Witt steiht dorbi as de Eenheit twüschen Noord un Süüd. Op de Websteed vun’n Präsident schall sik inst en annere Verkloren funnen hebben. Dorna weer Oraansch de Klöör vun’t Land, riek un riev, för den Sinn vun jemehrn Kamp un dat Blood vun en jung Volk, dat för sien Freeheit streden hett. Witt betekent den Freden mit de Gerechtigkiet. Gröön steiht för’t Hapen un de Wissheit üm en betere Tokumst. Dorblangen gifft dat noch en drüdde Interpretatschoon, wo na Oraansch för den Geist vun’t natschonale Wieterkamen steiht, Witt för den Freden un de Reinheit
Russenorsk weer en Pidginspraak, de Elementen vun de Russ’sche as ok de Norweegsche Spraak (de Dialekten vun Noordnorwegen) övernahmen harr. Se weer dör den Kontakt vun russ’sche un norweegsche Hökers, Fischers un Waalfängers an’t Noordmeer entstahn. As faken bi den Kontakt vun Personen mit frömme Spraken hett sik op Basis vun de beiden Moderspraken en Minimalkonsens vun bruukte Wöör un eenfache grammatische Regeln utbillt. De Grammatik weer eenfach un op dat nödigste reduzeert, jüst as de Woortschatz, de sik op Wöör ut de in disse Region relevanten Rebeden Fischeree, Seefohrt, Weder un so wieder konzentreer. De Woortschatz vun üm un bi 400 överleverte Wöör sett sik to groff lieke Delen ut russ’sche un norweegsche Wöör tohoop, wieder Wöör kemen ut dat Engelsche, Finnsche, Saamsche, Sweedsche, Franzöösche un Düütsche. De eenzige Präpositschoon weer „på“. Verben weren mit dat Suffix „-om“ angeven. Bispelen: „Moja på tvoja“ = Ik un du. „Kak sprek? Moje niet forsto“ = Wat seggst du? Ik verstah di nich. Enige Wöör ut dat Russenorske leevt in de noordnorweegschen Dialekten wieder, to’n Bispeel kartanka = Filtschoh å råbbåte = arbeiden klæba = Broot Russenorsk wörr in’t 18. Johrhunnert un 19. Johrhunnert bruukt. De Russ’sche Revolutschoon vun 1917, de Russland
Phoebe Cates (* as Phoebe Belle Katz 16. Juli 1963 in New York City) is en US-amerikaansche Schauspelersche. Cates hett al mit 16 Johren regelmatig as Model arbeit un weer af un to op de Titelsieten vun Jöögd-Tietschriften afbillt. Mit 19 Johren hett se to’n eersten mol in en Film (Paradise) mitspeelt. Ehr Vadder, de bekannte New Yorker Feernsehproduzent Joseph Cates weer dorgegen, vunwegen dat sien Dochter dorför ehr letzt Schooljohr ünnerbreken müss. Wohrhaftig hett se de High School dorna ok nich mehr afslaten. 1983 hett se sik ahn Spood för en Rull in den Film The Big Chill beworven. Man dorbi hett se ehrn Schauspeelkolleeg Kevin Kline drapen, mit den se later tosamentogen is. Se sünd siet 1989 verheiraat un hebbt tosamen dree Kinner. Hans-Werner Asmus / Dirk Manthey (Rgv.): Das große Cinema Starlexikon. Kino Verlag, Hamborg 1992; ISBN 3-89324-062-4. Phoebe Cates. Mehr Biller, Videos oder Audiodateien to’t Thema gifft dat bi Wikimedia Commons. Phoebe Cates in de Internet Movie Database (engelsch)
Franco Balmamion (* 11. Januar 1940 in Nole) is en ehmalger italieensch Radrennfohrer. Balmamion weer vun 1960 bit 1962 Profi. Sien gröttste Spood weer de Sieg in de Gesamtwertung bi den Giro d’Italia 1962 un 1963. 1962 Gesamtsieg Giro d’Italia Mailand-Turin Gesamtsieg Apenninen-Rundfohrt 1963 Gesamtsieg Giro d’Italia Meesterschap vun Zürich 1967 Italieensch Meester vun de Profis 1969 5. Deelstreck Paris-Nizza DNB-Katalog Franco Balmamion in de Datenbank vun Radsportseiten.net Franco Balmamion in de Datenbank vun de Tour de France (engelsch)
Suspicion (op plattdüütsch so veel as „Verdacht“; Dt. Titel: Verdacht) is de Titel vun en Psychothriller vun Alfred Hitchcock ut dat Johr 1941. De Hööftrullen hebbt Joan Fontaine un Cary Grant speelt. De Geschicht baseert op den Roman Before the Fact (dt.: Vor der Tat) vun Anthony Berkeley, den he ünner dat Pseudonym Francis Iles schreev. De Film is vun RKO Pictures produzeert worrn. Sien Ooropföhren in de USA harr de Film an’n 14. November 1941. Johnny Aysgarth is en smucken jungen Mann, de geern snacken deit. Op de Fohrt mit en Tog dröpt he op de torüchhollern Lina McLaidlaw un warrt glieks dorbi tofaten kregen, dat he de verkehrte Fohrkoort hett. Lina finnt in ehr Dagblatt aver en Foto vun Johnny an de Siet vun ehr Mudder. He schient vun Adel to wesen, tomindst aver veel Geld to hebben. Korte Tiet later drapt sik de beiden Togfohrers bi en Jagdveranstalten wedder. Dat stellt sik rut, dat Johnny schienbor achter all Fronslüüd achteran is un em woll ok all Deerns kennen doot. He maakt sik doran, Linas Hart to winnen un fraagt baldüm ehr Hand an. Ofschoonst he teemlich groff un ruuch mit ehr ümgeiht heiraat de beiden bald dorop.
Parnwinkel is en Dörp in de Gemeen Sürsen in’n Landkreis Rodenborg, Neddersassen. An’n Süüdrand von Parnwinkel flütt de Sürser Beek langs. De Naveröörd sünd Deins in’n Noorden, Rohr un Ohrel in’n Noordoosten, Annerlingen un Haßel in’n Süüdoosten, Sürsen in’n Süden un Ochenhusen in’n Westen. In’n Eersten Weltkrieg sünd acht Soldaten ut Parnwinkel fullen oder vermisst. Parnwinkel is 1974 Deel von de Gemeen Sürsen worrn. De Gemeen Parnwinkel weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört. An’n 15. April 1986 is bi Parnwinkel en F-16-Fleger von de nedderlandschen Luftwapen afstört. De Piloot is dor bi doodbleven. Parnwinkel is evangeelsch-luthersch präägt un höört to dat Kaspel von de St.-Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Denkmaals för de Fullenen ut den Düütsch-Franzööschen Krieg un de twee Weltkrieg’ staht in Sürsen bi de Kark. Parnwinkel liggt an de Bundssstraat 71, de in’n Noordwesten na Bevern löppt un in’n Süden na Sürsen un Seedörp. Na Oosten geiht de Kreisstraat 118 af, de
Ochenhusen is en Dörp in de Gemeen Sandbossel in’n Landkreis Rodenborg, Neddersassen. De Oort liggt an de Oost. To den Oort höört ok de lüttjeren Öörd Falje, Olenborg, Stoppelheid un Hütten mit bi. In’n Süüdwesten von Ochenhusen münnt de Sürser Beek in de Oost. De Naveröörd sünd Sandbossel in’n Noorden, Bevern, Plönjeshusen un Deins in’n Noordoosten, Rohr in’n Oosten, Sürsen un Granst in’n Süüdoosten, Rocks in’n Süden, Rhaar un Glins in’n Süüdwesten, Augussendorp in’n Westen un Heinrichsdörp un Immenhain in’n Noordwesten. Von 1555 bet 1765 hett dat in Ochenhusen dat Good Ochenhusen geven. In’n Eersten Weltkrieg sünd ölven Soldaten ut Ochenhusen fullen oder vermisst un in’n Tweten 36. Ochenhusen is 1974 Deel von de Gemeen Sandbossel worrn. De Gemeen Ochenhusen weer von 1965 bet 1974 Deel von de Samtgemeen Sürsen. De is 1974 oplööst worrn un dor is de ne’e un gröttere Samtgemeen Sürsen billt worrn, to de de Oort sietdem tohöört. Ochenhusen is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. In Ochenhusen steiht en Denkmaal för de Fullenen ut de twee Weltkrieg’.
Schwitschen is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Schwitschen. To den Oort Schwitschen höört ok de beiden lüttjeren Öörd Hälßen un Delvendaal mit bi. De Naveröörd sünd Roosbrook in’n Noorden, Hiddingen in’n Oosten, Oddingen in’n Süden, Visselhöövd in’n Süüdwesten un Bookholt in’n Westen. Schwitschen kummt 1422 as Switdixen in de Oorkunnen vör. Hälßen kummt 1258 un Delvendaal 1327 toeerst in de Oorkunnen vör. In’n Eersten Weltkrieg sünd 19 Soldaten ut Schwitschen fullen oder vermisst un in’n Tweten 36. Schwitschen weer von 1969 bet 1974 Maat von de Samtgemeen Visselhöövd un is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Sietdem billt Schwitschen binnen de Gemeen en Oortschop mit egen Oortsraad un Oortsbörgermeester. Schwitschen is evangeelsch-luthersch präägt un höört to dat Kaspel von de Johannis-Kark in Visselhöövd. För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört. Liddmaten 2016: CDU: Michael Borgert, Patrick Breitzke SPD: Dagmar Kühnast, Thorsten Stöckmann In Schwitschen gifft dat en
Johann Scheubel (ok Johannes Scheubelius; * 18. August 1494 in Kirchheim unter Teck; † 20. Februar 1570 in Tübingen) weer en Tübinger Mathematiker. Scheubel gellt as Wegbereiter vun de Algebra in Europa. Up hüm gaht bedüüdend Neeerungen to de Lösung vun quadratisch Glieken torüch. He hett all tosommen söss Böker to de Arithmetik un Algebra as ok tallriek Handschriften to mathematisch un astronomisch Themen schreven. Siet 1535 an de Universität Tübingen, wurr he dor 1540 Magister un 1550 Perfesser. Todem hett he 1559 de öldste Landkoort vun dat Hartogdom Württemberg entworfen. De Holtsnittrundkoort in‘ Maatstaff vun etwa 1:600.000 nennt 122 Öört. De in sien Nahlass befindlich Booksammlung is hüüd Deel vun den Oldbestand vun de Universitätsbibliothek Tübingen. Ulrich Reich: Scheubel(ius), Johannas. In: Neue Deutsche Biographie (NDB), Band 22, Duncker & Humblot, Berlin 2005, S. 709 f. DNB-Katalog Normdaten: GND: 119337711 (OGND, AKS) | LCCN: n87810105 | VIAF: 67273775 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. Dat Wildswien (Sus scrofa) höört to de Paarhofer , de nich neerkaun doot, hett en bruunswaart Fell mit lange Börsten un ward 200 kg swoor. De Kopp is lang un hett ene knökerige Snüsselschiev. Dat männliche Deert, de Kieler, hett in den Baberkeev twee Hauer, de krumm na baven staht. De Wildswienen leevt gesellig in ganz Düütschland, överall dor, wo veel Loof- un Mischwoolden sünd. Dar söökt se bi Nacht Sniggen, Larven, Trüffeln, Eckern un Bookeckern oder op de Feller na jung Koorn, Kartüffeln un Röven. Dorbi richt se faken grote Schaden an. Se waagt sik in Kulturlandschappen mit veel Buschwark avers ok bit in de Stadtränner vör. In'n Harfst, so üm 18 Weken na de Paarungstiet, smitt de „Bach“ veer bet twölf Frischlinge. De jungen Deerter laat bruungeel un hefft swarte Längsstriepen. För dat Wildswien is kiene Schontiet fastleggt worrn.